ΓΡΑΠΤΗ ΕΡΩΤΗΣΗ E-1872/00

υποβολή: Monica Frassoni (Verts/ALE) προς την Επιτροπή

(9 Ιουνίου 2000)

Θέμα: Σιδηροδρομικό δίκτυο και διαρθρωτικά ταμεία 2000-2006 στη Σαρδηνία

Το εκτεταμένο σιδηροδρομικό δίκτυο της Σαρδηνίας (περίπου 1000 χιλιόμετρα δικτύου εκ των οποίων μόλις τα 435 με τακτικές εκτροπές) είναι σε άθλια κατάσταση. Παρόλα αυτά, το Επιχειρησιακό Εθνικό Πρόγραμμα Μεταφορών 2000-2006 (ΡΟΝΤ) αποκλείει τη Σαρδηνία από τις παρεμβάσεις βελτίωσης τηςπηρεσίας (θα ληφθούνπόψη μόνο παρεμβάσεις που εντάσσονται στο διευρωπαϊκό δίκτυο). Επίσης, στο ΡΟΝΤ 1994-99 χορηγήθηκαν στη Σαρδηνία μόλις 50 δισεκατομμύρια λιρέτες επί συνόλου σε εθνικό επίπεδο 3800, για μια μόνηποδομή που μέχρι σήμερα δεν έχει ολοκληρωθεί (παράκαμψη Campeda-Bonorva). Η προγραμματική συνεννόηση πουπεγράφη τον Απρίλιο του 1999 μεταξύ κράτους, περιφέρειας και κρατικών σιδηροδρόμων (FS) μόλις καλύπτει τμήμα των ελλείψεων που προκάλεσε η άνω των 30 ετών απουσία επενδύσεων: η σχετική Συμφωνία Προγράμματος Πλαισίου (ΑΡQ 5) προβλέπει πράγματι παρεμβάσεις μόνο στα τμήματα Cagliari-Oristano και Sassari-Porto Torres(1), παρεμβάσεις σημαντικές αλλά οπωσδήποτε ανεπαρκείς για την κάλυψη των ελλείψεων ενός δικτύου σε τμήμα άνω του 80 % του οποίου, οι εμπορικές ταχύτητες είναι κατώτερες των 70-75 χιλιομέτρων την ώρα. Από την άλλη πλευρά η ίδια συνεννόηση κράτους-περιφέρειας επισημαίνει τον μερικό χαρακτήρα της παρέμβασης και την ανάγκη σύναψης μιας δεύτερης Συμφωνίας Προγράμματος Πλαισίου (ΑΡQ 5β) μέσω της οποίας θαπάρξει γενική παρέμβαση στο δίκτυο, στις εμπορευματικές μεταφορές και στους συνδεόμενους σιδηροδρόμους. Η Ευρωπαϊκή Επιτροπή διαπραγματεύεται με το ιταλικό κράτος το ΡΟΝΤ 2000-2006 και με την περιφέρεια Σαρδηνίας το Επιχειρησιακό Περιφερειακό Πρόγραμμα 2000-2006 (ΡΟR). Αμφότερα τα μέσα δεν προβλέπουν για τη Σαρδηνία σημαντικές επενδύσεις στο σιδηροδρομικό τομέα, προβλέποντας έτσι για το νησί αποκλειστικά την ανάπτυξη του οδικού δικτύου και των λιμένων.

Μπορεί η Ευρωπαϊκή Επιτροπή να φροντίσει ώστε το ΡΟΝΤ 2000-2006 θα συμπεριλαμβάνει στους στόχους του τον εκσυγχρονισμό και την αύξηση της ταχύτητας στο σιδηροδρομικό δίκτυο του κεντρικού και του βορείου τμήματος της Σαρδηνίας; Είναι δυνατόν οι παρεμβάσεις που έχουν ήδη προβλεφθεί στο πλαίσιο της συνεννόησης κράτους περιφέρειας FS να συμπεριληφθούν και στο ΡΟΝΤ 2000-2006 ενεργοποιώντας επομένως

πέρ του σιδηροδρομικού συστήματος της Σαρδηνίας την αντίστοιχη ποσόστωση κοινοτικών πόρων; Μπορεί η Επιτροπή να φροντίσει ώστε μεταξύ των μέτρων που προβλέπονται από το ΡΟR 2000-2006 θα ενταχθούν και εκείνα σχετικά με την αναβάθμιση και τον εκσυγχρονισμό των ορεινών τμημάτωνπό την ονομασία Πράσινο τρενάκι καθώς και εκείνα που αφορούν τους αστικούς κόμβους Olbia/Κόλπος Aranci, Tempio/Arzachena/Palau, Alghero/Sassari/Sorso, Bosa/Macomer/Nuoro, Sorgono/Isili/Mandas/ Rortoli, Carbonia/Iglesias/Decimo/Cagliari και Senorbi/Dolianova/Cagliari;

(1) Πρόκειται για 510 δισεκατομμύρια λιρέτες που έχουν ήδη ενταχθεί στο επιχειρησιακό πρόγραμμα των κρατικών σιδηροδρόμων.

Aπάντηση του κ. Barnier εξ ονόματος της Επιτροπής

(24 Ιουλίου 2000)

Η Επιτροπή έχειπόψη της ότι το δίκτυο μεταφορών στην Σαρδηνία είναιπανάπτυκτο.

Η πρόταση περιφερειακού επιχειρησιακού προγράμματος για τη Σαρδηνία κατά την περίοδο προγραμματισμού 2000/2006, για το οποίο οι διαπραγματεύσεις βρίσκονται σε στάδιο ολοκλήρωσης, προβλέπει δύο μέτρα όσον αφορά των τομέα των μεταφορών. Το πρώτο μέτρο έχει ως στόχο τη βελτίωση του συγκοινωνιακού εσωτερικού δικτύου του νησιού, ενώ το δεύτερο μέτρο αφορά την κινητικότητα στα αστικά κέντρα του Cagliari και του Sassari (κατασκευή γραμμής αστικού σιδηρόδρομου). Όσον αφορά ιδίως το πρώτο μέτρο, η περιφέρεια επέλεξε στρατηγική για τη συγκέντρωση των διαθέσιμων οικονομικών πόρων στη βελτίωση του βασικού οδικού δικτύου καθώς και των διατροπικώνποδομών, δεδομένου ότι το σιδηροδρομικό δίκτυο καλύπτεται από κρατικούς πόρους οι οποίοι διατέθηκαν από την Accordo di programma quadro. Εξυπακούεται ότι η περιφέρεια έχει πάντοτε τη δυνατότητα να προτείνει ενδεχόμενη αλλαγή στρατηγικής.

Όσον αφορά το περιφερειακό εθνικό πρόγραμμα μεταφορών, η Επιτροπή δεν έχει ακόμη αρχίσει επίσημες διαπραγματεύσεις με τις ιταλικές αρχές και, επομένως, δεν δύναται να αποφανθεί στο στάδιο αυτό για το περιεχόμενο του εν λόγω προγράμματος.